概率

又叫、、，係指一件事件有幾可能係真：概率可以用百分比寫出嚟－介乎 0 同 1 之間，100% 代表件事實會發生，0% 代表件事絕對唔會發生，50% 就表示件事「有 50% 機會發生」；例如家陣掟一個銀仔，假設個銀仔冇出千嘅話，應該會有 50% 機會出公、50% 機會出字，而呢件事嘅結果原則上係冇可能預測嘅，反映咗不確定性。

基礎 

概率可以噉樣想像：家陣有若干件可能嘅事件，而分析者同每一個可能嘅事件都俾一個數值佢；每件事件掕住嗰個數值就係嗰件事件嘅概率 ，用日常用語講表示「件事件有幾大機會發生」，0 表示「實唔會發生」，1 表示「實會發生」。响廿一世紀嘅概率論當中，啲人一般會用以下噉嘅數學符號嚟表示所講嘅嘢：
啲人一般會用或者嚟代表「 發生嘅概率」，
而一場實驗嘅結果可以用噉嘅方式表達－

「 嘅概率係 」、「 嘅概率係 」... 呀噉； 可以想像成「擲骰仔得到嘅數」。

概率可以用好似上圖噉嘅方式嚟表達；想像 X 軸係 ，表示「擲一粒六面骰仔得到嘅數」，而 Y 軸表示各件呢啲事件嘅相應  值。假如粒骰仔冇出千，應該每個數出現嘅概率都係一樣嘅。

詮釋 

喺概率論史上，「概率呢個數值要點樣理解」係一個有相當爭議性嘅問題：喺最基本上，古典嘅決定論主張，如果一個觀察者喺而家呢一刻完美知道嗮宇宙嘅狀態，佢將會有能力靠物理定律－假設佢識嗮所需嘅物理知識－完美預測宇宙下一刻嘅狀態，所以概率呢個數值淨係反映人類知識唔夠，而主張呢個觀點嘅人會話「人之所以預測唔到掟銀仔嘅結果，係因為人知唔嗮風向等嘅資訊」。不過廿世紀量子力學研究指出，宇宙裏面有部份嘅事件似乎係本質上就冇可能完全準確噉預測嘅，人頂櫳都淨係有得估呢啲事件發生嘅概率。

研究史 
16世紀，卡丹奴喺佢嘅著作 Liber de Ludo Aleae 中最早推算或然率，而最早有系統研究或然率嘅，就係法國數學家費馬同帕斯卡。

概率論
資訊
密碼
樣態

攷